Universitato de la Popolo

La Universitato de la Popolo (, akronime UoPeople) estas ne-profitcela privata universitato dedistanca edukado.

La universitato estas interreta universitato kaj ĉiuj klasoj, sendado de artikoloj kaj testoj estas faritaj per interreto. Ĝi estas ĉefe funkciigita de volontuloj. La universitato estas la unua akademia institucio de sia speco en la mondo, funkcianta sen profito kaj sen instrukotizoj , sed por ĉiu testo oni devas pagi 100-200 dolarojn.

La universitato liveras prelegojn kaj taskojn al siaj studentoj ĉie en la mondo per la Interreto, kaj ĝi ne havas kampuson, sed nur oficejon en Pasadeno, Usono. La administrado de la Universitato de la Popolo deklaris sian intencon labori por establi komunikajn centrojn, kiuj permesos fidindan aliron al Interreto en triamondaj landoj kiel Bangladeŝo, Haitio, Liberio, Zimbabvo kaj la Palestina aŭtonomio .

En januaro 2014, la universitato ricevis akademian rekonon de la Distance Education Recognition Committee (DEAC),  kaj poste ĝi ankaŭ estis rekonita fare de la Usona ministerio pri edukado () kaj la Konsilio por Akredito de Alteduko  (CHEA) University of the People, Council for Higher Education Accreditation/CHEA. Krome, ĝi estas rekonita de la California Bureau for Private Postsecondary Education (BPPE) .

 Historio - tempolinio 
La organizaĵo komencis kiel homama eduka entrepreno fondita en 2009 de la israela entreprenisto Shai Rashef .

La universitato estis deklarita de Unuiĝintaj Nacioj la 19-an de majo 2009. La unua studprogramo komenciĝis en septembro 2009 kiam 177 studentoj el 49 landoj ĉirkaŭ la mondo partoprenis en la pionira studklaso de la universitato.

La universitato estis prezentita en la :en:Clinton Global Initiative en aŭgusto 2010, kaj en tiu kadro ĝi devontigis en novembro 2011 doni plenajn stipendiojn al ĉirkaŭ 250 studentoj de Havajo.

En februaro 2014, la Universitato de la Popolo ricevis akademian rekonon de la Distance Learning Recognition Committee (DEAC). 

En April 2014, la unuaj studentoj de la universitato kompletigis siajn bakalaŭrajn studojn. Ĉi tiuj sep studentoj, kiuj studis komercan administradon, loĝas en Usono, Sirio, Jordanio kaj Niĝerio. 

En novembro 2014, la Universitato de la Popolo sciigis la projekton de malfermado de la pordoj de la universitato al rifuĝintoj ĉie en la mondo en kunlaboro kun la Alta Komisiito de Unuiĝintaj Nacioj pri Rifuĝintoj (UNHCR), Amnestio Internacia, HIAS kaj la Centro por la Progresigo de Afrikaj Rifuĝintoj (ARDC).

En marto 2016, la universitato lanĉis sian MBA- programon, Sed la studprogramo ne estas akreditita de iu ajn komerca lerneja akredita korpo (ekz. AACSB, AMBA , kaj EQUIS).

 Nombro da studentoj 
En 2014 tie studis 2 000 studentoj el 151 landoj, kaj la nombro de studentoj konstante pliiĝas.

En 2017, pli ol 10,000 studentoj el 200 landoj studis en la universitato.

En 2023 lernas proksimume 137 000 studentoj, el kiuj proksimume 3.000 estas afganaj virinoj, kiuj studas en siaj hejmoj kaŝe.

 Organizado 
dekstra|eta|La Prezidanto de la Universitato de la Popolo, Shai Reshef, kaj la Provosto, David Cohen.
La prezidanto de la universitato estas Shai Rashef, kaj la rektoro estas David H. Cohen, profesoro emerito en Universitato Kolumbio .

La universitato estas administrita fare de la komisiono de la prezidanto kaj la estraro de kuratoraro de la universitato. La universitato ricevis internacian rekonon danke al sia Prezidanto-Komisiono. La estro de la prezidanta komisiono de la universitato estas la prezidanto de Universitato de Novjorko (NYU) (John Sexton), kaj la komisiono ankaŭ inkluzivas la prezidanton de la Universitato de Kalifornio, Berkeley (Nicholas Dirks), la direktoron de la Barata Instituto de Teknologio (Indian Institute of Technology, IIT) profesoro Duong Kahhor kaj vicprezidanto de Universitato de Oksfordo (Siro Colin Lucas) kaj pli.

La agadoj de la universitato dependas de pli ol 3,000 volontuloj, kiuj laboras en ampleksa vario de laboroj, kune kun areto de pagitaj dungitoj.

 Studprogramoj 
La universitato ofertas 8 studprogramojn:
 Asociita de Scienca Grado en Komerca Administrado (Associate of Science Degree in Business Administration)
 Bakalaŭro pri Scienco en Komerca Administrado (Bachelor of Science in Business Administration)
 Asociita de Scienca Grado en Komputado (Associate of Science Degree in Computer Science)
 Bakalaŭro pri Scienco en Komputiko (Bachelor of Science Degree in Computer Science)
 Asociita de Scienca Grado en Sanaj Studoj (Associate of Science Degree in Health Studies)
 Bakalaŭro pri Scienco (BS) en Sanstudoj (Bachelor of Science Degree (B.S.) in Health Studies)
 Magistro en Komerca Administrado (MBA)
 Magistro en Edukado (M.Ed.)

 Aliĝpostuloj 
Estas tri postuloj por esti akceptita en la universitaton: atestilo pri mezlerneja diplomiĝo (abituriento), pruvo de regado de la angla lingvo kaj esti pli ol 16-jaraĝa. Post kompletigado de ĝeneralaj kursoj, studentoj povas komenci kernstudojn. Ĉiu kurso, kiu estis dizajnita fare de akademia komisiono, konsistas el individua laboro en kombinaĵo kun grupdiskuta tasko kaj ambaŭ estas kuntaksitaj. Ĉiu klasgrandeco estas 20–30 studentoj kaj ĉiuj universitataj studmaterialoj estas malfermaj lernomaterialoj tiel studentoj ne devas pagi por lernolibroj.

 Instrukotizoj 
Antaŭe, studentoj ĉeestis UoPeople tute senpage.​ Ekde la 7-a de marto 2011, la Universitato starigis unufojan aliĝan pretigan kotizon de $10-$50 ŝargita al kandidatoj.

Studoj en la universitato estas senpagaj, do studentoj, kiuj studas tie, ne devas pagi por ĉeesti klasojn. Tamen, estas rilataj kostoj, kiujn ili devas pagi:
 Unufoja aliĝkotizo en la momento de aliĝo al la universitato en la kvanto de 60 dolaroj.
 Ekzamenkontrolo kostas $100-$200 per ekzameno.

Por kompletigi asociiton de sciencaj studoj ((Associate of Science)), studento devas preni ĉirkaŭ 20 kursojn, kaj por kompletigi bakalaŭrajn studojn, studento devas preni ĉirkaŭ 40 kursojn, kio metas la totalan instrukotizon je 2,000-4,000 dolaroj.

Krome, ekzistas stipendioj por studentoj, kiuj ne povas pagi ĉi tiujn pagojn.

 Kunlaboroj 
En septembro 2009, la Yale ISP-programo de jura lernejo de Yale vastigis sian ciferecan edukprogramon per partnerado en esplorado kun la universitato. 

En junio 2011, la universitato kreis kunlaboron kun Universitato de Novjorko (NYU) por permesi al ĝiaj elstaraj studentoj translokiĝi al NYU Abudabio 

En junio 2011, la universitato komencis kunlaboron kun la firmao HP. En la kunlaboro, ĉi-lasta kompromitis inaŭguri kaj financi la studojn de inaj studentoj el la tuta mondo, establi virtualan esploran staĝon (staĝo), provizi komputilojn al la studcentroj en Havajo kaj doni ĝeneralan helpon al la Universitato de la Popolo por akiri. akademia rekono filmeto "Access to Free Education" (Aliro al Libera Edukado), jutuba kanalo de HP.

En 2011 la Fondaĵo Bill kaj Melinda Gates aliĝis al la laboroj de la universitato por ricevi akademian rekonon per donaco de 500 000 USD. 

En aŭgusto 2013, la iniciato 4Afrika de Microsoft sciigis la malfermon de programo en kiu stipendioj estos donitaj al studentoj de Afriko kaj aliro al Microsoft-programoj kaj informfontoj. 

En aprilo 2016, la Universitato de Kalifornio ĉe Berkeley komencis kunlaboron kun la Universitato de la Popolo, en la kadro de kiu ĝi anoncis la akcepton de diplomiĝintoj de la Universitato de la Popolo, kaj la eblecon por tiuj kiuj elstaras en atestilstudoj ĉe la Universitato de la Popolo por daŭrigi siajn studojn por bakalaŭro ĉe Berkelio. 

En 2017, la Universitato de Edinburgo deklaris pri kunlaboro ke sansciencaj diplomiĝintoj povus kompletigi bakalaŭron ĉe UE .

UoPeople en la araba, anoncis en la Monda Ekonomia Forumo en aprilo 2019, kaj lanĉis en septembro 2020 kun ties propra retejo en la araba; ĝi uzas malsaman retejon en la araba kaj ne postulas pruvon de scio de la angla por aliĝo al usonaj gradoj .

En 2020, la UNESCO lanĉis la "Tutmondan "Edukadan Koalicion" en respondo al la Kovim-19 pandemio. La Universitato fariĝis membro de ĉi tiu koalicio.

 Rangigoj 
En 2021, la Webometrics Ranking de Mondaj Universitatoj vicigis la Universitaton de la Popolo 6057,​ kun la poentaro estas "plejboneco" kaj "malfermo" (6683, 5963).

La Universitato de la Popolo estas nacie rangita en la Niĉo 2021 Plej Bonaj Kolegioj-rango. La universitato ocupas 206 el 1192 en Komerco kaj 193 el 821 en Komputiko.​

 Referencoj 

 Fontoj 
 Klark, Kim (2-a de abril 2009). «Online Education Offers Access and Affordability». U.S. News & World Report (angle), alirita la 22-an de oktobro 2009.
 Jaschik, Scott (5-a de marto 2009). «Founder Explains U. of the People». Inside Higher Ed (angle), alirita la 22-an de oktobro 2009.
 «Tuition-Free College Education» (vídeo). abc News (angle). 18-a de febrero 2009, alirita la 22-an de oktobro 2009.
 Anderson, Nate (1-a de februaro 2009). «Internet connection + English = college degree». Ars Tecnica (angle), alirita la 22-an de oktobro 2009.
 Schweitzer, Karen. «The University of the People - A Tuition-Free Online University». About.com (angle), alirita la 22-an de oktobro 2009.

 Eksteraj ligiloj 
  ()

Kategorio:Usonaj universitatoj kaj altlernejoj